Zenica: Boračka udruženja protestovala zbog postavljene instalacije u Etno selu Čardaci u Vitezu

Danas su na spomen-obilježju Kameni spavač četiri temeljne boračke organizacije Grada Zenice, održale proteste povodom postavljene instalacije u Etno selu Čardaci u Vitezu.

Istovremeno su i položili cvijeće na spomen obilježje poginulim borcima i civilnim žrtvama agresije na BiH. Predsjednica Organizacije porodice šehida i poginulih boraca Grada Zenica, Nihada Husejnagić istakla je da su došli na mjesto gdje su ispisana 924 imena poginulih pripadnika AR BiH, te da će reagovati na svaki oblik njegovanja nasilja nad bilo kojim narodom u našoj državi.

Reakcija vladajućih struktura ovog puta izostala je u vezi sa omaložavanjem Bosne i Hercegovine kroz umjetničku instalaciju u Vitezu.